cyanic-selkie/wikianc huggingface dataset:
David Yost
Näyttelijänä
Yostin koe-esiinnyttyä vuonna 1993 uutteen sarjaan Mighty Morphin Power Rangers hän sai roolikseen olla ensimmäinen sininen Ranger, Billy Cranston, joka piti hallussaan Triceratopsin ja myöhemmin suden voimaa. Yost oli ensimmäisessä sarjassa ainut näyttelijä, joka esiintyi jokaisessa jaksossa, kun osa näyttelijöistä jätti sarjan ensimmäisen tuotantokauden jälkeen. Hän näytteli myös vuonna 1995 sarjasta tehdyssä elokuvassa Power Rangers, joka tuotti maailmanlaajuisesti yli 66 miljoonaa dollaria. Mighty Morphin Power Rangersin päätyttyä vuonna 1996 Yost jatkoi Billy Cranstonin roolissa uudessa Power Rangers Zeossa, mutta hänen hahmonsa ei enää toiminut Power Rangerina vaan teknisenä neuvonantajana. Zeon ollessa loppusuoralla Yost jätti sarjan oltuaan tyytymätön työympäristöönsä. Hänen oli tarkoitus esiintyä elokuvassa Power Rangers turbovaihteella ja saada sen myötä merkittäväkin rooli seuraavassa televisiosarjassa Power Rangers Turbo, mutta Yostin jättäessä sarjan suunnitelma ei koskaan toteutunut.
Kingu
Hänen vanhempansa olivat miespuolinen makean veden jumala Apsû ja naispuolinen suolaisen veden jumala Tiamat. Kun Apsû murhattiin hänestä tuli myös äitinsä puoliso. Tiamat halusi tehdä Kingusta kaikkien jumalten johtajan ja hallitsijan. Siksi Tiamat antoi Kingulle kolme kohtalon taulua, joita hän alkoikin käyttää rintahaarniskana saaden niistä suuren voiman. Niin Kingusta tuli Tiamatin armeijan johtaja. Nuori Marduk-jumala kuitenkin kapinoi vanhempia jumalia vastaan ja surmasi Tiamatin. Myös Kingu hävisi taistelunsa Mardukia vastaan ja Marduk vuodatti hänen verensä tehdäkseen siitä ihmiskunnan. Marduk myös otti kohtalon taulut ja tuli jumalien johtajaksi. Kingun vaiheet kuvataan tarkasti babylonialaisten luomistarussa Enuma Eliš.
Berlinde De Bruyckere
Berlinde De Bruyckere (s. 1964 Gent, Belgia) on belgialainen kuvanveistäjä ja taidemaalari, joka on tunnettu erityisesti hevosveistoksistaan, joita hän on käyttänyt sodan mielettömyyden kuvaajaksi. Venetsian biennaalissa vuonna 2003 esillä olleet veistokset toivat De Bruyckerelle tämän kansainvälisen läpimurtonsa.
Rafa Silva
Silvan ammattilaisuran ensimmäinen seura oli Feirense, jossa hän pelasi 41 Portugalin toiseksi korkeimman sarjatason ottelua kaudella 2012–2013. Kesällä 2013 Silva siirtyi Portugalin pääsarjassa pelaavaan Bragaan, jossa hän pelasi 88 pääsarjaottelua ja teki niissä 13 maalia. Vuonna 2016 hän oli voittamassa Portugalin cupia.
Veljestenlammi (Iitti)
Maantietoa
Lammen pinta-ala on 1,7 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 550 metriä.
Yakuza: Like A Dragon (videopeli)
Tarina
Kasuga päättää kostaa tapahtuman ja matkaa ryhmän kanssa Kamurochoon, jolloin he kohtaavat Tendon Millinnium Tornissa. Kasuga päihittää Tendon ja myöhemmin Ryo Aokille paljastetaan hänen todellinen henkilöllisyys ja hänen kuvernöörin maine pahentuu.
Pelaaminen
Pelissä valitaan hyökkäykset ja toiminnot valikosta, joka mahdollistaa ryhmän ohjaamisen kuten Final Fantasy -peleissä. Aiemmissa peleissä taistelut olivat toiminnallisempia näppäilyjä. Pelissä on lisäksi paljon minipelejä.
Société Nationale de Radiodiffusion et de Télévision
Kahdeksan televisiokanavan lähetyksiä välitetään maanpäällisessä antenniverkossa analogisesti ja digitaalisesti sekä kaapeliverkon ja satelliittien kautta. Al Aoula on yleiskanava, Athaqafia kulttuurikanava, Arryadia urheilukanava, Aflam TV digitaalinen elokuvakanava, Tamazight berberikanava ja Assadissa islamilainen kanava. Laayoune TV on ensimmäinen alueellinen televisiokanava ja Al Maghribia ulkomailla asuville marokkolaisille pelkästään satelliitin välityksellä suunnattu kanava.
Anglointialaiset
Historia
Britannian Itä-Intian kauppakomppanian aikana 1700-luvun lopulla ja 1800-luvun alussa oli varsin yleistä, että brittisotilaat ottivat paikallisia intialaisia vaimoja saaden näiden kanssa euraasialaisia lapsia, koska brittinaisia ei Intiassa juuri tuohon aikaan ollut. Brittiläisissä Intiassa oli 1800-luvun puolivälissä noin 40 000 brittiläistä sotilasta ja alle 2000 virkamiestä. Seka-avioliitot muuttuivat harvinaisemmiksi, kun brittinaisia alkoi muuttaa Intiaan 1800-luvun puolivälin jälkeen. Lopulta vuoden 1857 sepoy-kapinan jälkeen seka-avioliitot tulivat epätoivotuiksi. Seka-avioliittojen solmimisia rajoitettiin lainsäädännöllä.
Enemmistö anglointialaisista lähti Intiasta vuonna 1947 toivoen löytävänsä uuden elämän Britanniassa tai muualla Kansainyhteisön piirissä, kuten Australiassa tai Kanadassa. Maastamuutto jatkui läpi 1950- ja 1960-lukujen ja 1990-luvun lopulle tultaessa suurin osa anglointialaisista oli poistunut Intiassa. Jäljelle jääneetkin miettivät poismuuttoa. Anglointialaiset ovat parsien tapaan kaupunkilaisia.
Tomas Ek
Ekin seuraava levy oli vuonna 1979 Pave Maijasen tuottama albumi Elämänmyönteinen hyönteinen. Toinen albumi Mainosvalot ilmestyi seuraavana vuonna. Vuoden 1984 euro­viisu­karsinnoissa Ek esitti Yleisradion valitsemana solistina kolme laulua, joista kaksi ruotsiksi ja yhden Leena Nilssonin kanssa. Vuoden 1990 euroviisukarsinnoissa Ek sijoittui neljänneksi kappaleellaan ”Du går så skyggt”.
Barbero
Barbero on muun muassa seuraavien henkilöiden sukunimi:
Red Star OS
Red Star OS (, pulgunbyol) on pohjoiskorealaisten kehittämä, Linuxiin pohjautuva käyttöjärjestelmä, jossa on työpöytäympäristönä KDE 3.x.
Sittard-Geleen
Kunnan alueella kulkevat muun muassa tiet A2, A76, N276, N294 ja N297. Nykyinen Sittard-Geleenin kunta muodostui 1. tammikuuta 2001, kun Sittard, Geleen ja Born yhdistyivät.
Tiilimäen urheilukenttä
Historia
Ennen Tiilimäen urheilukentän rakentamista Porista puuttui kokonaan pelkästään urheilulle tarkoitettu julkinen tila. Hiihtäjät ja juoksijat harrastivat lajejaan Porin metsässä ja yleisurheilijat, voimailijat sekä eri pallopelien pelaajat puolestaan lähinnä kaupungin keskustassa sijaitsevalla Liisantorilla. Lisäksi urheilukilpailuja pidettiin muun muassa puistoissa. Urheilun harrastaminen julkisilla paikoilla aiheutti kuitenkin vaaratilanteita ja esimerkiksi Liisantorilla kiellettiin vuonna 1908 joidenkin lajien harrastaminen kokonaan torin vilkkaan läpikulkuliikenteen vuoksi. Urheilukentän rakentamista puolsi myös se, että kaupunkiin oli vuonna 1907 perustettu kaksi yleisseuraa Porin Tarmo ja Porin Pyrintö. Aluksi uutta kenttää suunniteltiin Kirjurinluotoon, mutta se päätettiin kuitenkin pyhittää kaupunkilaisten virkistys- ja retkeilypaikaksi ja uusi urheilukenttä päädyttiin sijoittamaan keskustan ulkopuolelle Tiilimäen kaupunginosaan. Porin metsän tuntumassa sijainnut alue oli kuivaa kangasmaastoa, jonka katsottiin olevan juuri tarkoitukseen sopiva. Tiilimäen urheilukentän suunnittelusta vastasi maanmittausinsinööri Kelpo Vohlonen ja sen mitoiksi tuli 125×85 metriä, Lauri ”Tahko” Pihkalan vuonna 1908 julkaiseman Urheilijan oppaan sisältämien ohjeiden mukaan. Kesällä 1909 valmistuneen kentän kustannukset olivat 4 000 markkaa ja se katettiin kaupungin valtiolta saamilla väkijuomavoittovaroilla eli alkoholianniskelusta saatujen voittojen verotuksella. Pukusuoja Tiilimäen kentälle rakennettiin 1912 ja se puolestaan korvattiin uudella vuonna 1929. Tämä rakennus kuitenkin tuhoutui jatkosodan aikana tulipalossa, oltuaan vuokrattuna kaupungissa majailleille saksalaisille sotilaille. Tiilimäen urheilukentän valmistumisen myötä sai alkunsa laajamittainen Porin metsän ja nykyisen Isomäen urheilukeskuksen ympäristön käyttö urheilu- ja ulkoilualueena.
Urheilukilpailuiden ja -harjoitusten lisäksi Tiilimäen kentällä pidettiin myös erilaisia yleisötapahtumia, siellä järjestettiin muun muassa työväen vappujuhlia. Muiden aikakauden suomalaisten urheilukenttien tapaan myös Tiilimäki oli puitteiltaan ja toiminnoiltaan sangen vaatimaton ja jäi myös nopeasti liian pieneksi. Kaupungin keskustan tuntumassa olleen Herralahden kuivatustöiden valmistuttua 1930-luvun alussa päätettiin uusi urheilukenttä rakentaa sinne ja huomattavasti nykyaikaisempi Herralahden kenttä otettiin käyttöön vuonna 1935. Tämän jälkeen Tiilimäen urheilukentän alue oli vielä urheilijoiden harjoituskäytössä aina 1950-luvun loppupuolelle saakka. Valtatie 2:n valmistumisen jälkeen kentälle rakennettiin huoltoasema vuonna 1961, mutta pikaluistelurata säilyi paikalla aina vuosikymmenen loppuun saakka.
Uinti kesäolympialaisissa 2020 – miesten 200 metrin sekauinti
Karsintarajan rikkoneet urheilijat
Tapahtumaan voi osallistua sellaiset urheilijat, jotka ovat rikkoneet ns. A-rajan eli olympialaisten karsintarajan. Samasta maasta saa osallistua kuitenkin korkeintaan kaksi urheilijaa yhdelle matkalle. Jos 878 uimarin kokonaisraja olympialaisten uintiin ei ole täyttynyt A-rajan rikkoneista uimareista, voi olympialaisiin päästä B-rajan, eli olympialaisten valintarajan, rikkoneet urheilijat. FINA kutsuu nämä urheilijat olympialaisiin.
Aninkaisten Kiinteistövälitys
Aninkaisten Kiinteistövälitys Oy on vuonna 1964 perustettu valtakunnallinen kiinteistönvälitysketju. Sen liiketoiminta perustuu osittain franchising-yrittäjyyteen. Yrityksessä työskentelee noin 70 työntekijää 15 asuntomyymälässä.
Historia
Tyyne Blomberg perusti Aninkaisten kiinteistövälityksen vuonna 1964. Yrityksen ensimmäinen nimi oli Aninkaisten välitys. Nimi vaihdettiin, koska se aiheutti väärinkäsityksiä toimialasta. Aninkaisten Kiinteistövälitys on Turun vanhin yksityinen kiinteistönvälitystoimisto.
Verkatehtaanpuisto
Verkatehtaanpuiston nimi viittaa Tampereen Verkatehtaaseen, joka toimi aikoinaan Koskikeskuksen ja Hotelli Ilveksen paikalla. Entisistä tehdasrakennuksista on nykyään jäljellä vain konttori ja värjäämö. Muu rakennuskanta purettiin 1970- ja 1980-luvuilla.
Shootout at Wadala
Shootout at Wadala on vuonna 2013 ensi-iltansa saanut intialainen hindinkielinen toimintaelokuva, jonka ohjasi ja tuotti Sanjay Gupta.
Haramaanjärvi
Haramaanjärvi on Päijät-Hämeessä Iitissä, Säyhteellä sijaitseva järvi.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Mankalan Arrajärven alueeseen (14.122) se kuuluu. Järven vedenpinnan korkeus on 76,2 metriä mpy.
Marcus Piehl
Marcus Piehl (s. 23. elokuuta 1985) on ruotsalainen uimari. Hän on erikoistunut vapaauintiin ja voittanut kaksi mitalia MM-kisoista sekä kolme EM-kultaa vapaauintiviesteistä. Piehl edustaa seuratasolla Linköpings ASS-joukkuetta.
Petkellammi
Maantietoa
Lammen pinta-ala on 2,8 hehtaaria, se on 550 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 1,1 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Mankalan Arrajärven alueeseen (14.122) se kuuluu. Lammen vedenpinnan korkeus on 95,6 metriä mpy.
Olli Ahvenlahti
Suomen Jazzliitto myönsi Ahvenlahdelle vuoden 1975 Yrjö-palkinnon.
Eurovision laulukilpailut
Ahvenlahti toimi Yleisradion kapellimestarina Suomen karsinnoissa kuudesti ja Eurovision laulukilpailuissa seitsemän kertaa vuosina 1990–1998, kunnes suuren orkesterin käyttö laulukilpailussa lopetettiin. Lisäksi Ahvenlahti on säveltänyt kahdesti kappaleen Suomen karsintoihin: Irina Milanin esittämä "Päättymätön laulu" vuoden 1980 karsintoihin ja Arja Korisevan esittämä "Sulta laulun sain" vuoden 1993 karsintoihin. Ahvenlahti toimi myös Yleisradion viisukommentaattorina vuosina 1995 ja 1997, kun Suomi joutui pitämään huonon pistekeskiarvon vuoksi välivuodet laulukilpailusta.
RN Cesare Battisti
Palvelus
Aluksen miehistö upotti aluksensa 3. huhtikuuta 1941.
Ymmyriäislammi (Iitti)
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alueella (14.12), jonka Mankalan Arrajärven alueeseen (14.122) se kuuluu. Lammen vedenpinnan korkeus on 94,6 metriä mpy.
Uinti kesäolympialaisissa 2020 – miesten 400 metrin sekauinti
Karsintarajan rikkoneet urheilijat
Tapahtumaan voi osallistua sellaiset urheilijat, jotka ovat rikkoneet ns. A-rajan eli olympialaisten karsintarajan. Samasta maasta saa osallistua kuitenkin korkeintaan kaksi urheilijaa yhdelle matkalle. Jos 878 uimarin kokonaisraja olympialaisten uintiin ei ole täyttynyt A-rajan rikkoneista uimareista, voi olympialaisiin päästä B-rajan, eli olympialaisten valintarajan, rikkoneet urheilijat. FINA kutsuu nämä urheilijat olympialaisiin.
Musta toukokuu (1992)
Mielenosoitukset
20. toukokuuta Thaimaan kuningas Bhumibol Adulyadej vetosi osapuoliin väkivaltaisuuksien lopettamiseksi. Mielenosoittajat hajaantuivat, ja neljä päivää myöhemmin Suchinda erosi pääministerin paikalta. Hänestä tuli myöhemmin Telecom Asian hallituksen puheenjohtaja.
Ningišzida
Ningišzida (tai Ninnghižidda, sumeria: dnin-ǧiš-zi-da) oli mesopotamialaisessa mytologiassa esiintynyt manalan jumala. Hän oli myös lääkäritaidon, hedelmällisyyden ja luonnon jumala. Hänen nimensä on sumeria ja tarkoittaa "hyvän puun jumalaa" tai "luotettavaa työkalua". Puu saattaa tässä yhteydessä viitata paitsi luontoon, myös penikseen ja sitä kautta hedelmällisyyteen. Ningišzida kuvataan usein käärmeenä tai ihmispäisenä käärmeenä.
Mesopotamialaisessa mytologiassa
Sumerilaisessa mytologiassa hän esiintyy toisena Anun taivaallisen palatsin vartijoista, toisen ollessa Dumuzid.
Ducati Corse
Superbike
Ducati aloitti kilpailemaan Superbiken MM-sarjassa Ducati Team Lucky nimellä sarjan perustamisesta alkaen 1988 aina kauteen 2010 saakka, kunnes teki paluun 2014. Ensimmäisen maailmanmestaruuden tallille toi ranskalainen Raymond Roche kaudella 1990. Sittemmin Ducati on saavuttanut 14 kuljettajien maailmanmestaruutta, joista yksitoista on tullut tehdastallin ajamana ja kolme asiakastallin tuomana. Doug Polen voitti ensin 1991 Fast By Ferracci tallissa, 1996 Troy Corser Promotor Power Horse -tallissa ja viimeisin 2011 Carlos Checa Althea Racing tallin Ducatilla.
1994–1995: Ducati Corse Virginio Ferrari
Fogarty jatkoi tallissa kauden 1994 uuden sponsorin kanssa voittaen maailmanmestaruuden. Hän voitti kauden aikana kymmenen lähtöä. Ducati saavutti myös valmistajien mestaruuden.
2014–: Aruba.it Racing Ducati SBK Team
Kaudella 2015 Ducati teki kolmivuotisen sponsorisopimuksen Aruba.it:n kanssa. Davies jatkoi Ducatin ykköskuljettajana, kun taas kakkoskuljettajan paikka vaihteli useamman välillä. Troy Bayliss ajoi kauden kaksi ensimmäistä lähtöä Australiassa, mutta ajoi vain ensimmäisessä lähdössä pisteille. Javier Forés ajoi seuraavat neljä lähtöä ollen Espanjassa kuudes ja viides, kun taas Hollannissa seitsemäs ja kahdeksas. Giugliano palasi Ducatin ohjaimiin ja sijoittui heti avauskisassa kolmanneksi ja toisessa lähdössä neljänneksi. Hän onnistui ajamaan vielä Portugalin toisessa lähdössä toiseksi ja myös Misanon toisessa lähdössä toiseksi. Michele Pirro ajoi neljä lähtöä, ollen Misanossa molemmissa kahdeksas. Jerezissä hän sijoittui kuudenneksi ja seitsemänneksi. Tallin ykköskuljettaja Davies sitä vastoin ajoi maailmanmestaruudesta, mutta sijoittui pisteissä toiseksi jääden 148 pistettä mestaruuden voittaneelle Jonathan Realle. Davies onnistui voittamaan viisi lähtöä ja ajoi yhteensä 18 kertaa palkintokorokkeelle. Ducati sijoittui valmistajien pisteissä toiseksi heti Kawasakin jälkeen.
2003
Avauskaudella Ducati sijoittui tallipisteissä toiseksi 225 pisteellä heti Hondan jälkeen, joka keräsi 395 pistettä. Kuljettajakaksikosta Capirossi sijoittui kokonaispisteissä neljänneksi keräten yhteensä 177 pistettä. Hän ajoi avauskilpailussa Ducatin kolmanneksi ja otti tallin historian ensimmäisen voiton Katalonian kilpailussa. Capirossi ajoi yhteensä kuusi kertaa palkintokorokkeelle ollen Italiassa ja Australiassa toinen, sekä kolmantena Japanissa, Portugalissa ja Valenciassa. Capirossi ajoi myös Ducatille sen ensimmäisen paalupaikan Espanjassa, mutta joutui keskeyttämään kilpailun.
2004
Toisella kaudella Ducatin kuljettajina olivat edellisen kauden tapaan Bayliss ja Capirossi. Menestys oli heikompaa edelliseen kauden nähden ja Ducati sijoittui kolmanneksi valmistajien pisteissä 169 pisteellä. Honda ja Yamaha olivat edellä. Kumpikin kuljetta ajoi Ducatin kerran kolmanneksi. Capirossi Australiassa ja Bayliss Valenciassa. Capirossi sijoittui kuljettajien pisteissä yhdeksänneksi 117 pisteellä ollen tasapisteissä Nicky Hayden kanssa. Bayliss sitä vastoin oli neljästoista kokonaispisteissä 71 pisteellä. Hän keskeytti kauden kuudestatoista kilpailusta kahdeksan kertaa.
Nokia 5630 XpressMusic
Puhelin sisältää N-Gage-pelipalvelun.
Michel Petrucciani
Henkilökohtainen elämä
Petruccianin elämäntyyli alkoi jo 90-luvulla muodostua hänen terveydelleen ongelmaksi. Hän teki vuonna 1998 pelkästään 140 esiintymistä ja noina vuosina hän ajautui juomaan sekä käytti myös säännöllisesti kokaiinia. Vuonna 1999 tammikuussa miehen päätös lähteä juhlimaan kaupungille keuhkokuumeessa päätyi lopulta hänen kohtaloksi. Petrucciani kuoli keuhkokuumeen aiheuttamiin komplikaatioihin vain viikko ennen hänen 36-vuotissyntymäpäiviään 6. tammikuuta 1999 newyorkilaisessa sairaalassa.
Taylor Pyatt
Ura
21. kesäkuuta 2010 Pyatt teki kahden vuoden mittaisen ja kahden miljoonan dollarin arvoisen jatkosopimuksen. Toisella Coyotes -kaudellaan Pyatt onnistui tekemään maaleja useammin kuin ensimmäisellä kaudellaan. 20. joulukuuta 2010 Pittsburgh Penguinsille kärsityssä 6-1 -tappio-ottelussa Pyatt kärsi Pittsburghin Deryk Engellandin kanssa käydyn tappelun seurauksena ylävartalovamman, joka pakotti Coyotesin laittamaan hänet loukkaantuneiden listalle. Neljän sivussa ollun ottelun jälkeen Pyatt palasi Coyotesin kokoonpanoon uudenvuodenpäivän ottelussa St. Louis Bluesia vastaan.
Kenneth Faried
Aggressiivisesta pelityylistään tunnettu Faried oli ensimmäisen kierroksen varaus NBA:n vuoden 2011 varaustilaisuudessa.
Gekijōban Kidō senshi Gundam 00 – A Wakening of the Trailblazer
Juoni
Viisikymmentä vuotta myöhemmin, vuonna 2364, ELS-kukkaa käytetään avaruusasemana ja yli 40 % ihmisistä on kehittynyt innovaattoreiksi. Ihmiskunta elää rauhassa ELS-olioiden kanssa ja suuntaa kohti ulkoavaruutta. Setsuna palaa maahan ensimmäistä kertaa sitten yhteydenottonsa ELS:n kanssa viisikymmentä vuotta aiemmin ja vierailee vanhenneen Marina Ismailin luona. Setsuna ja Marina vahvistavat toisilleen, ettei heidän valitsemansa tie ollut erehdys, ja taustalla ELS:n kanssa fuusioitunut 00 Qan[T] näkyy kukkien peittämänä.
Chris Patton
Ura
Äänirooleja tehdessä Patton on useimmiten työskennellyt Luci Christianin ja Jessica Boonen kanssa samoissa tuotannoissa. Pattonin läpimurtorooli oli Yushiro Gowa 25-osaisessa Gasaraki animesarjassa vuonna 2000. Kaksi vuotta myöhemmin hänet palkittiin ADR-palkinnolla kuukauden ääninäyttelijänä Spriggan animesta. Muita merkittäviä rooleja hänen uransa aikana ovat olleet Greed (Fullmetal Alchemist) ja Sōsuke Sagara (Full Metal Panic!), sekä hieman pienemmät roolit Sasame (Prétear), Ayato Kamina (RahXephon) ja Fakir (Princess Tutu). Vuosien aikana Patton on tehnyt pääasiassa rooleja, jotka ovat olleet angstimaisia söpöjä poikia ja myöhemmin psykopaattisia roistoja. Hänellä oli myös pieni rooli vuonna 2010 Halo Legendsissä.
Kylliäisjärvi
Kylliäisjärvi on Päijät-Hämeessä Iitissä, Perä-Mankalassa sijaitseva järvi.
Nguyễn Thị Minh Khai
Elämäkerta
Nguyễn Thị Minh Khai syntyi vuonna 1910 Nghệ Anin maakunnassa ja hänen isänsä oli kotoisin Tonkinin seudulta. Khai kävi koulua maakunnan pääkaupunki Vinhissä, jossa hän kiinnostui Ranskan siirtomaahallinnon vastaisen liikkeen toiminnasta. Välttääkseen pidätyksen hänen oli paettava kotoaan vuonna 1929 ja 1930-luvun alussa hän liittyi Ho Tši Minhin yhdistämään Indokiinan kommunistiseen puolueeseen. Khai toimi ensin värväten puolueeseen naisjäseniä ja myöhemmin hänestä tuli Ho Tši Minhin avustaja Hongkongissa. Khain huhuttiin menneen tänä aikana naimisiin Ho Tši Minhin kanssa ja hänen nuorempi siskonsa nai toisen kommunistipuolueen merkittävän henkilön Võ Nguyên Giápin. Varmuutta Khain ja Ho Tši Minhin liitosta ei kuitenkaan ole.
Miekkailu kesäolympialaisissa 1896 – ammattilaisten floretti
Kilpailun, johon osallistui vain kaksi urheilijaa, voitti kreikkalainen Leonidas Pirgos ja hopeaa sai ranskalainen Jean Maurice Perronet. Pirgosista tuli voittonsa myötä ensimmäinen kreikkalainen olympiavoittaja nykyaikaisissa olympialaisissa.
Josiah Wedgwood
Wedgwoodin työ oli hyvin korkealaatuista. Mikäli hän näki työpajassaan vieraillessaan esineen, joka ei täyttänyt hänen laatuvaatimuksiaan, niin hän löi sen rikki kepillään sanoen: ”Tämä ei kelpaa Josiah Wedgwoodille!” Häntä kiinnostivat myös aikakautensa tieteelliset edistysaskeleet. Wedgwood halusi tieteellistä menetelmää käyttäen kehittää keramiikkansa laatua. Kilpailijoistaan hän erottui ainutlaatuisilla lasitteillaan.
Justin Abdelkader
Ammattilaisura
Suomalaisille Justin Abdelkader on tullut tunnetuksi rottapelaajana, joka lopetti Toni Lydmanin jääkiekkouran törkeällä päähän kohdistuneella taklauksella 4.5.2013 NHL:n playoff-ottelussa, jossa Red Wings isännöi Anaheim Ducksia. Abdelkader sai törkytempustaan rangaistukseksi vain kahden ottelun pelikiellon.
Maajoukkueura
Abdelkader edusti Yhdysvaltoja MM-kilpailuissa vuonna 2012. Hän pelasi myös alle 20-vuotiaiden MM-kilpailuissa vuonna 2007, jolloin Abdelkader voitti pronssia.
Ellinoora
Vaaleanpunainen vallankumous (2017–2020)
Vuonna 2017 Ellinoora vieraili JVG:n ”Sitä säät mitä tilaat”- ja Roope Salminen & Koirat -yhtyeen ”Tanssi se ulos” -singleillä. Keväällä 2017 Ellinoora oli mukana myös Anssi Kela ja isot biisit -televisio-ohjelmassa, jossa hän versioi Ultra Bran kappaleen ”Minä suojelen sinua kaikelta”.
Syksyllä 2018 Ellinoora oli yksi Vain elämää -televisiosarjan yhdeksännen tuotantokauden artisteista. Ellinooran varioimat kappaleet ”Funeral Song” (The Rasmus) ja ”Aina kuin Aira” (Pyhimys) nousivat Spotify-listan kärkisijoille ensimmäiseksi ja toiseksi.
Vidéotron
Yhtiö palvelee myös New Brunswickin ja itäisen Ontarion ranskankielisiä väestöjä.
Matkuslampi (Iitti)
Maantietoa
Lammen pinta-ala on 18,3 hehtaaria, se on 650 metriä pitkä ja 400 metriä leveä. Lammella ei ole kartan mukaan saaria. Sen rantaviivan pituus on 1,8 kilometriä.
Kimmo Oksanen
Ura
Kasvonsa menettäneestä miehestä tehtiin myös samanniminen näyttämöversio. Näytelmän dramatisoi ja ohjasi teatteriohjaaja Kari Paukkunen, ja rooleissa esiintyivät näyttelijä ja muusikko Puntti Valtonen sekä muusikko ja näyttelijä Eero "Safka" Pekkonen. Näytelmä kiersi ensi-illastaan vuonna 2016 laajalti eri puolilla pääkaupunkiseudun sekä Suomen teattereita. Kiertue huipentui Tampereen teatterikesään vuonna 2017, jossa esiteltiin kuluneen teatterivuoden valioita.
Radclyffe Hall
Kirjat
Hall käytti varhaisissa runokokoelmissaan koko nimeään mutta lyhensi sen muotoon M. Radclyffe Hall The Forge -kirjaa varten. Kirja oli pienoinen menestys ja nousi John O'London's Weekly -julkaisun bestseller-listalle.
Vähäjärvi (Iitti)
Vähäjärvi on Kymessä Iitissä Metsäkylän lähellä sijaitseva järvi.
Maantietoa
Järven pinta-ala on 10,9 hehtaaria, se on 450 metriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Ikolanlampi
Maantietoa
Lammen pinta-ala on 27 hehtaaria, se on 950 metriä pitkä ja 400 metriä leveä. Lammella ei ole kartan mukaan saaria. Sen rantaviivan pituus on 2,4 kilometriä.
Indiana Jones ja tuomion temppeli
Indiana Jones ja tuomion temppeli menestyi elokuvateattereissa hyvin, mutta kriitikoiden vastaanotto oli ristiriitainen. Eniten arvostelua elokuva sai Intiassa, jossa elokuva kiellettiin, koska se esitti intialaiset kielteisessä valossa. Kielto on sittemmin purettu.
Luciano Pavarotti
Ammattiura
Pavarottia ei sanan tiukassa merkityksessä voine pitää laulaja-näyttelijänä, mutta hän kykeni aina täyttämään estradin rehevällä olemuksellaan ja leppoisalla asenteellaan.
Indiana Jones ja tuomion temppeli
Tuotanto
Alun perin elokuvan nimeksi piti tulla Indiana Jones and the Temple of Death, mutta Spielberg piti sitä liian synkkänä ja pyysi, että "death" korvattaisiin sanalla "doom". Lucas hyväksyi tämän ehdotuksen.
Elokuvaan lisättiin monia kohtauksia, jotka oli suunniteltu Kadonneen aarteen metsästäjiä varten, kuten kohtaus, jossa Indiana matkustaa Kiinaan ja joutuu pakenemaan sieltä, jolloin vihollisten kätyrit pudottavat koneen Nepaliin. Lisäksi kaivoskärrytakaa-ajo liitettiin Tuomion temppeliin.
Nuoruus vauhdissa
Huomioita
Tekijöidensä ”kevyeksi kesäkeitoksi musiikkimaustein” luonnehtimaan elokuvaan lisättiin Pacita Tomás Balletin ”Pasodoble”. Elokuvan televisiomainososuudet ovat tietoista parodiaa televisiotoiminnasta, joka otti Suomessa tuolloin ensiaskeleitaan ja oli noussut kilpailemaan elokuvayleisön huomiosta. Rami Sarmasto näyttelee kolmesta elokuvaroolistaan viimeisessä.
Sotilasohjaaja
Sotilasohjaaja oli vuosina 1921–1944 toimineen Suomen Suojeluskuntajärjestön viranhaltija. Heitä oli järjestön jokaisessa piiriesikunnassa tavallisesti kolme. Ensimmäinen sotilasohjaaja oli arvoltaan yleensä majuri tai kapteeni. Paljon jäseniä omaavissa suojeluskuntapiireissä saattoi olla kaksi ensimmäistä sotilasohjaajaa. Heidän tehtäviinsä kuului yleinen sotilaskoulutus, liikekannallepanotyöt sekä harjoitusten ja kurssien järjestäminen. Toinen sotilasohjaaja oli arvoltaan korkeintaan kapteeni. Hänen tehtävänsä oli huolehtia ammunnan opetuksesta sekä ampuma-, viesti- ja pioneerikoulutuksen välineistä. Kolmas sotilasohjaaja oli arvoltaan tavallisesti korkeintaan luutnantti. Hänen vastuulleen kuului liikuntakasvatus ja poikatyö.
Ville-Veikko Angeria
Ville-Veikko Angeria (s. 15. maaliskuuta 1985) on suomalainen jääpalloilija. Hän edustaa Bandyliigassa pelaavaa Porvoon Akillesta. Kaikkiaan Angeria on pelannut kevääseen 2020 mennessä 18 kautta Bandyliigaa Tornion Palloveikkojen (ToPV), Oulun Palloseuran (OPS), Oulun Luistinseuran (OLS) ja Porvoon Akilleksen riveissä.
Djennén piiri
Djennén piiri rajoittuu lännessä Ténenkoun, pohjoisessa Moptin ja idässä Bandiagaran piireihin sekä etelässä Ségoun alueeseen. Seutu kuuluu Sahelin ja Sudanin siirtymäalueeseen. Sen läpi virtaa Niger ja sen sivujoki Bani.
Jesse Markin
Markin palkittiin Emma-gaalassa 2020 vuoden tulokkaana sekä kriitikoiden valintana. Markin sai vuoden 2020 Teosto-palkinnon esikoisalbumistaan Folk tuottajansa Totte Rautiaisen kanssa.
Idioventrikulaarinen rytmi
Agonaalinen rytmi
Agonaalinen rytmi (engl. Agonal rhythm tai Extreme ventricular bradycardia) on kammioista lähtöisin oleva bradykardia, jonka syke on yleensä 10–20, tai kammiot eivät reagoi ollenkaan supistumiskäskyihin. Agonaalinen rytmi on sydämen lopetusrytmi, jota seuraa yleensä nopeasti täydellinen sydänpysähdys, asystole. Agonaalisen rytmin erottaa hyvin laajoista QRS-komplekseista, jotka ovat hyvin matalia. Agonaalinen rytmi hoidetaan asystolen hoito-ohjeiden mukaan. Agonaalista rytmiä aiheuttavat yleensä samat aiheuttajat kuin asystolea, lukuun ottamatta pitkäkestoista kammiovärinää.
Chris Bart-Williams
Sheffield Wednesday
Sheffield Wednesday kiinnostui Bart-Williamsin pelinäytöistä ja osti hänet 275 000 punnalla vuonna 1991. Bart-Williamsin nuoresta iästä huolimatta hän pääsi välittömästi pelaavaan kokoonpanoon. Hän aloitti uransa hyökkäävänä keskikenttäpelaajana.
Ipswich Town
Kahden vuoden Charltonissa pelaamisen jälkeen Bart-Williams siirtyi Ipswich Towniin. Ennen virallista siirtymistä Ipswichiin Bart-Williams pelasi lainalla Charltonista.
Axel Fredrik Granfelt
Elämäkerta
Granfelt anoi 1847 teologian apulaisen virkaa väitöskirjalla, joka yliopiston konsistorin tarkastelussa paljastui suurelta osin plagiaatiksi saksalaisen Johann Tobias Beckin (1804–1878) teoksesta Umriss der biblischen Seelenlehre. Jo hänen käsikirjoituksena säilynyt lisensiaatintyönsä oli pääosin lyhennelmä Gotthard Victor Lechlerin teoksesta Geschichte des englischen Deismus (1841). Granfeltin pelasti teologisen tiedekunnan vankkumaton tuki, hänen aiempi kirjallinen tuotantonsa ja vaikutusvaltaiset tuttavansa, ja näin hän sai apulaisen viran. Hän ei opiskellut eikä tehnyt tutkimusta ulkomailla, mutta ihaili tanskalaista professoria ja sittemmin piispaa Hans Lassen Martensenia sekä viittasi usein hänen näkemyksiinsä omissa töissään.
Abu (jumala)
Abu oli sumerilaisessa mytologiassa esiintynyt vähäinen kasvien jumala. Hän oli yksi kahdeksasta henkiolennosta, jotka syntyivät, kun Enki yritti parantaa saamiaan haavoja ja synnytti jokaisen parantamiseksi yhden jumalan. Synnytettyään kaikki kahdeksan Enki määräsi Abun kasvien kuninkaaksi.
Ivan Cavaleiro
Seurajoukkueura
Cavaleiro edusti Benficaa vuodesta 2007 lähtien. Kaudet 2009−2011 hän oli lainalla Belenensesin 19-vuotiaiden joukkueessa. Benfican ykkösjoukkueeseen hän nousi vuonna 2013. Hän pelasi Benfican kotimaiseen triplamestaruuteen päättyneellä kaudella 2014−2015 kaikkiaan kahdeksan Primeira Ligan, kolme Portugalin cupin ja kolme liigacupin ottelua. Lisäksi hän pelasi neljässä Mestarien liigan ja kahdessa Eurooppa-liigan ottelussa.
Maajoukkueura
Cavaleiro pelasi Portugalin 17−21-vuotiaiden maajoukkueissa. Hän pelasi Portugalin kaikki kolme ottelua alle 19-vuotiaiden EM-kilpailuissa 2012. Hän pelasi kaikissa neljässä ottelussa alle 20-vuotiaiden MM-kilpailuissa 2013. Hän oli kentällä neljässä ottelussa Portugalin saavuttaessa alle 21-vuotiaiden EM-hopeaa 2015.
Anna Krogerus
Anna Kerttu Krogerus (s. 5. maaliskuuta 1974 Kuopio ) on suomalainen kirjailija ja dramaturgi. Hän on opiskellut draamaa ja kirjoittamista sekä Tampereen yliopistossa että Teatterikorkeakoulussa ja työskennellyt KOM-teatterissa (KOM-tekstin päädramaturgina 2000–2003 ) sekä Kajaanin kaupunginteatterissa (kirjailija-dramaturgina vuodesta 2005 ). Krogerus on palkittu Kritiikin kannuksilla ja Savonia-kirjallisuuspalkinnolla.
Vähä Valkjärvi (Iitti)
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Valkjärven valuma-alueeseen (14.124) se kuuluu. Järven vedenpinnan korkeus on 74,5 metriä mpy.
Tao (Mali)
Kuntaan kuuluu kolme kylää. Asukkaat ovat etupäässä miniankoja, bambaroita (dionka) ja fulbeja.
Josef Mandelstam
Kirjailija Karin Mandelstam oli Josef Mandelstamin tytär tämän kolmannesta avioliitosta.
Matthew Centrowitz
Centrowitz voitti alle 20-vuotiaiden Pan-Amerikan mestaruuden 1 500 metrillä São Paulossa 2007. Hän voitti 2008 saman ikäluokan Yhdysvaltojen-mestaruuden 5 000 metrillä ja oli alle 20-vuotiaiden MM-kilpailuissa samalla matkalla 11:s. Vuonna 2011 hän voitti 1 500 metrin NCAA:n ja Yhdysvaltojen-mestaruuden. Daegun MM-kilpailuissa hän sai pronssia ajalla 3.36,08. Istanbulin MM-hallikilpailuissa 2012 hän sijoittui 1 500 metrillä seitsemänneksi. Lontoon olympialaisissa hän sijoittui 1 500 metrillä neljänneksi ajalla 3.35,17. Hän voitti Yhdysvaltojen-mestaruuden 2013. Moskovan MM-kilpailuissa 2013 Centrowitz saavutti hopeaa ajalla 3.36,78.
Säiejuurekkaat
Säiejuurekkaat (Rhodocollybia) on sienisuku, johon kuuluu 4 Suomessa esiintyvää lajia. Jotkin lajeista ovat ruokasieniä, kuten valkoviirujuurekas. Säiejuurekkaita kasvaa elokuusta jopa alkutalveen saakka.
Odysseus vastaan Hercules
Odysseus vastaan Hercules on vuonna 1962 valmistunut italialais-ranskalainen seikkailuelokuva. Tyylilajiltaan mytologia-aiheista peplumia edustavan elokuvan on ohjannut Mario Caiano. Sen pääosia Odysseusta ja Herkulesta esittävät ranskalainen Georges Marchal ja yhdysvaltalainen Michael Lane.
Johan Gustaf Hammardahl
Johan Gustaf Hammardahl (4. syyskuuta 1817 Karlshamn – 5. maaliskuuta 1849 Turku ) oli ruotsalaissyntyinen apteekkari ja toimittaja.
Kulkureitten kuningas
Kulkureitten kuningas, Kulkurien kuningas ja Kuningas kulkureitten viittaavat seuraaviin:
Yleisurheilun alle 18-vuotiaiden maailmanmestaruuskilpailut 2013
Vuoden 2013 yleisurheilun alle 18-vuotiaiden maailmanmestaruuskilpailut käytiin 10.–14. heinäkuuta Donetskissa Ukrainassa.
Olav Duun
Henkilöhistoria
Duunin isä oli maanviljelijä ja kalastaja. Kansakoulunopettajaksi Duun lähti opiskelemaan 25-vuotiaana, joskin aineistoja kirjojaan varten hän lienee kerännyt jo paljon sitä ennen. Kansakoulunopettajaksi hän valmistui 1904, kirjoittaen opettajan työnsä ohessa ensimmäisiä teoksiaan Løglege skruvar og anna folk (1907) ja Marjane (1908). Opettajan toimensa Duun jätti vasta 51-vuotiaana, julkaistuaan jo kaksikymmentä teosta. Naimisiin hän meni vuonna 1908 Emma Möllerin kanssa.
Kauhukeittiö (kausi 11)
Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 11 ohjelman voittaja pääsi johtamaan lasvegasilaista miljardin dollarin Gordon Ramsay Pub & Grill -ravintolaa Caesars Palace -kasinohotelliin. Kausi esitettiin Yhdysvalloissa FOX-kanavalla 12. maaliskuuta – 25. heinäkuuta 2013.
Muuta
Kilpailun voittanut Ja'Nel Witt menetti paikkansa Gordon Ramsay Pub & Grill -ravintolassa positiivisen huumetestin vuoksi.
Moptin piiri
Moptin piiri rajoittuu idässä Moptin alueen Douentzan ja Bandiagaran, etelässä Djennén ja lännessä Ténenkoun sekä pohjoisessa Youwaroun ja Timbuktun alueen Niafunkén piiriin. Sen läpi virtaa Niger ja sen sivujoki Bani. Seudulla on lukuisia järviä. Osa siitä kuuluu Dogonin tasankoon.
Efua Dorkenoo
Elämä
Dorkenoo muutti 17-vuotiaana Lontooseen, missä hän työskenteli sairaanhoitajana useissa sairaaloissa. Hän kohtasi 1970-luvulla ensimmäisen tapauksen, jossa naisen sukupuolielin oli silvottu. Hän joutui todistamaan infibulaation kohteeksi joutuneen naisen tuskaa, kun tämä oli synnyttämässä. Äiti oli niin pahoin arpeutunut, että tämä ei pystynyt synnyttämään luonnollisesti. Dorkenoo alkoi 1980-luvulla kampanjoida silpomiskäytäntöjä vastaan työskennellessään Minority Rights Group -hyväntekeväisyysjärjestölle.
Wahlforss
Wahlfors tai Wahlforss tarkoittaa seuraavia:
39 askelta
Jälkituotanto
Kun elokuvan kuvaukset olivat päättyneet, kaikki olivat tyytyväisiä tulokseen. Viime hetkellä Hitchcock kuitenkin leikkasi pois viimeisen kuvatun kohtauksen, jossa Donat selittää Carrollille, että he ovat itse asiassa naimisissa, sillä skotlantilaisen oikeuden mukaan pelkkä ilmoitus todistajien läsnä ollessa olisi riittävä ja sen he olivat majatalossa tehneet. Hitchcockin mielestä kohtaus sotki elokuvan lopun suuret linjat ja siksi se oli poistettava.
MacGuffin
39 askelelta oli ensimmäinen elokuva, jossa Hitchcock käytti MacGuffinia. MacGuffinin ”keksiminen” oli tavallaan elokuvan perusedellytys, sillä sen nopeatempoisuus ei jättänyt sijaa pitkille selityksille siitä, miksi tämä kaikki nyt oikeastaan tapahtuu tai miten.
Saksan hullu vuosi
Erimielisyyksiä ja ongelmia
Saksan nationalistien oli vaikea hyväksyä Malmön aselepoa, jonka Preussi teki sodassa Tanskaa vastaan 26. elokuuta, sillä se näytti johtavan Schleswigin ja Holsteinin jäämiseen Tanskalle. Monet loukkaantuivat siitä, että Preussi näin ikään kuin luovutti Saksaan kuuluvia alueita konsultoimatta Frankfurtin kansalliskokousta ja sen asettamaa hallitusta. Frankfurtin kansalliskokous otti Malmön aseleposopimuksen käsiteltäväkseen ja hylkäsi sen 8. syyskuuta, mutta tekikin toisessa äänestyksessä 16. syyskuuta niukalla enemmistöllä päinvastaisen päätöksen. Demokraatteja ärsytti tämä kansalliskokouksen heikkouden osoitus Preussin edessä. Malmön sopimuksen vastustus synnytti syyskuussa eri puolilla Saksaa demokraattien johtaman kansanjoukkojen liikehdinnän, johon yhdistyivät pian myös vaatimukset sosiaalisista uudistuksista. Demokraatit ja tasavaltalaiset päättivät yrittää Frankfurtissa uutta vallankumousta. Aseeton väkijoukko pyrki 18. syyskuuta väkisin sisälle Paavalinkirkkoon, jolloin Mainzin liittolinnakkeesta kutsutut preussilaiset ja itävaltalaiset hyökkäsivät sen kimppuun. Tämän jälkeen noin tuhat kapinallista valtasi asevaraston ja otti haltuunsa Frankfurtin vanhankaupungin. Lopulta Frankfurtin kansannousu murskattiin verisesti. Wienissä lokakuussa puhjenneeseen kansannousuun osallistunut Frankfurtin kansalliskokouksen radikaalisiiven johtaja ja varapuhemies Robert Blum puolestaan vangittiin ja teloitettiin 9. marraskuuta parlamentaarisesta koskemattomuudestaan huolimatta, mikä herätti suuttumusta. Kansalliskokous menetti tämän ja yleisen vastavallankumouksellisen reaktion seurauksena suuren osan arvovallastaan.
Seuraukset
Toukokuussa 1849, pian Frankfurtin kansalliskokouksen perustuslain kuoppaamisen jälkeen, Preussin hallitus esitteli oman suunnitelmansa Saksan liittovaltion luomiseksi Saksan valtioiden vapaaehtoisella yhteistyöllä konservatiivisessa hengessä. Suunnitelma sai osan entisistä kansalliskokouksen edustajista tuekseen. Tämä Erfurtin liittona tunnettu hanke kaatui syksyllä 1850 Itävallan vastustukseen ja Preussin johdon vähentyneeseen mielenkiintoon seisoa sen takana. Preussi ja Itävalta sopivat lopulta Saksan liiton toiminnan elvyttämisestä.
Ténenkoun piiri
thumb|200px|Ténenkoun piiri Malin kartalla. Ténenkoun piiri on paikallishallintoalue Malin Moptin alueella. Sen pinta-ala on 11 297 neliökilometriä. Asukkaita on 163 600 henkeä.
Ténenkoun piiri rajoittuu pohjoisessa Moptin alueen Youwaroun, idässä Moptin ja kaakossa Djennén piireihin sekä etelässä ja lännessä Ségoun alueeseen. Seudun kautta virtaa Niger ja sen sivujoki Diaka.
Vähä Pikijärvi
Vähä Pikijärvi on Kymessä Iitissä Sitikkalan kylän lähellä sijaitseva järvi.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Valkjärven valuma-alueeseen (14.124) se kuuluu. Järven vedenpinnan korkeus on 76,9 metriä mpy.
Keltaotsaluuranen
Levinneisyys
Keltaotsaluurasta tavataan hyvin pienellä alueella Perun pohjoisosissa. Laji on vähenemässä, ja se on luokiteltu vaarantuneeksi. Sen kannaksi arvioidaan 1 000–2 500 täysikasvuista yksilöä.
Kurkilampi (Iitti)
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Heikkolanjoen valuma-alueeseen (14.125) se kuuluu. Lammen vedenpinnan korkeus on 86,3 metriä mpy.
Marja Holli
Marja Leena Holli (ent. Laaksonen, o.s. Möhkö) (s. 1. syyskuuta 1950 Ruokolahti) on suomalainen kirjailija ja toimittaja.
A Moment Apart
Albumi oli ehdolla vuoden 2017 Grammy -palkintogaalassa parhaasta elektronisen musiikin albumista ja albumilta julkaistu single, "Line of Sight" oli ehdolla parhaasta elektronisen tanssimusiikin kappaleesta.
Jaco Pastorius
Jaco Pastorius (oik. John Francis Pastorius III oli yhdysvaltalainen jazz-musiikkiin erikoistunut sähköbasisti. Hän on yksi kaikkien aikojen arvostetuimmista bassokitaristeista, ja häntä pidetään nauhattoman bassokitaran popularisoijana. Pastorius oli äitinsä puolelta amerikansuomalaista sukujuurta.
Paavo Montonen
Paavo Montonen (28. marraskuuta 1892 Uusikirkko – 23. joulukuuta 1986 Helsinki) oli suomalainen toimittaja, pakinoitsija ja kirjailija.
Aimo Taleva
Taleva on kertonut pyrkivänsä taiteessaan noudattamaan luonnon käytännöllistä ja systemaattista järjestystä. Hän ei kuvaa luontoa naturalistisesti, vaan pyrkii töissään mukailemaan niitä järjestelmiä ja mekanismeja, joita luonnossa esiintyy.
Rey (Tähtien sota)
The Last Jedi
Reyn ja Kylon välille syntyy Voimasidos, jolloin he muodostavat etäältä yhteyden toisiinsa ja alkavat kommunikoida näkyjen kautta. Kylo väitti Luken yrittäneen tappaa hänet vuosia sitten ja kääntyneensä siksi tätä vastaan. Luke selitti myöhemmin Reylle vain pienen hetken miettineensä Benin tappamista nähtyään näyn siitä, mikä tästä tulisi. Rey väittää tuntevansa konfliktin Kylon sisällä ja uskovansa tämän palautuvan vielä Ben Soloksi. Luken kieltäydyttyä vielä kerran palaamasta Vastarinnan avuksi, Rey lähtee Chewbaccan ja R2-D2:n kanssa Ahch-Tolta ilman tätä.
The Rise of Skywalker
Elokuvan Star Wars: The Rise of Skywalker alussa on kulunut noin vuosi Craitin taistelusta. Rey on jatkanut jedikoulutustaan Leian (joka oli saanut Lukelta jedikoulutusta nuorempana jonkin verran) avustuksella Vastarinnan uudessa tukikohdassa viidakkokuu Ajan Klossilla.
He löytävät kuolleen Ochin jäänteet, tämän aluksen sekä tikarin, mutta heidän välisestään Voimasidoksesta kehittyneen suuremman yhteyden Voimakaksitahoisuuden kautta, Kylo Ren saa selville Reyn sijainnin ja hyökkää toisten Renin ritareiden sekä iskusotilaiden kanssa, vangiten Chewbaccan ja kaapaten Millennium Falconin. Rey yrittää estää kuljetusaluksen paon, mutta tuhoaakin sen vahingossa Voimasalamalla. Luullen Chewbaccan kuolleen (tietämättä, että Chewbacca olikin toisessa kuljetusaluksessa), Rey paljastaa Finnille nähneensä näkyjä itsestään sithinä ja istumassa Exegolissa valtaistuimella.
Vinyylilevy
Uudemmat vinyylilevyt ovat yleensä stereofonisia, mutta alkuaikoina levyt olivat monofonisia. Stereolevyissä vasen ja oikea kanava on kaiverrettu uran eri kyljille, ja äänirasiassa on erilliset anturit neulan erisuuntaisille liikkeille. Myös nelikanavaista tallennustekniikkaa kokeiltiin 1970-luvulla, mutta kilpailevat järjestelmät eivät menestyneet kaupallisesti.
Chabi
Elämäkerta
Chabi takasi pojilleen buddhalaisen initiaation ja kungfutselaisen koulutuksen. Asemassaan hän tuki myös kungfutselaisia virkamiehiä. Erityisen kiinnostunut Chabi oli kuitenkin buddhalaisuudesta ja etenkin lamalaisuudesta. Hänen ensimmäinen poikansa Dorjim oli nimetty tiibetiläisen nimen rDo-rje mukaan, minkä lisäksi Chabi lahjoitti esimerkiksi koruja buddhalaisille luostareille. Hänen kiinnostuksensa lienee vaikuttanut myös Kublaihin. Chabilla oli myös vaikutusta miehensä tapaan hallita valtakuntaansa. Hän sai miehensä palaamaan sotaretkeltään Song-dynastiaa vastaan Kublain veljen Ariq Böken joukkojen uhatessa pohjoista. Hän myös kritisoi miehensä tärkeää neuvonantajaa Liu Bingzhongia, kun tämä ei ollut vastustanut neljän mongoliylimystön jäsenen ehdotusta muuttaa alueita pääkaupungin ympärillä laitumiksi. Ehdotus olisi ollut haitallinen Pohjois-Kiinan maanviljelypohjaiselle taloudelle. Ehdotusta ei lopulta toteutettu, mikä säästi pääkaupungin alueen maanviljelijöiden pellot.
Lauttaraha
Vuonna 1883 annettu asetus teitten ja siltain tekemisestä ja kunnossapitämisestä maalla määräsi, että jokainen käräjäkunta toimi tientekolahkona, jolla tarvittaessa oli oikeus päättää lauttarahan suuruudesta. Päätös oli kuitenkin jätettävä kuvernöörin (maaherran) tutkittavaksi ja hän antoi taksan, joka pantiin esille lauttapaikalle.
Jaco Pastorius
Weather Report
Vuodesta 1976 alkoi Pastoriuksen uralla uusi käänne, kun Weather Report tarvitsi uuden basistin Alphonso Johnsonin tilalle. Pastorius oli jo aiemmin lähetellyt keikkanauhojaan yhtyeen johtajalle Joe Zawinulille, jolta tuli kutsu koesoittoon. Pastorius hyväksyttiin mukaan, ja hän pääsi soittamaan monilla Weather Reportin seuraavan albumin Black Market (1976) raidoista (muilla bassoa soittaa Alphonso Johnson). Seuraavana vuonna julkaistu Heavy Weather (1977) oli jättimenestys, ja sitä pidetään yhä yhtenä fuusiojazzin tärkeimmistä levyistä. Pastorius oli Zawinulin ohella levyn toinen tuottaja ja sai albumille kaksi sävellystään, ”Havona” ja ”Teen Town”, jolla hän soittaa myös rumpuja. Levy myi 500 000 ja ylsi kultalevyyn, ja sen avauskappaleesta ”Birdland” tuli valtava radiohitti, joka nosti yhtyeen tunnettuuden uudelle tasolle. Pastorius voitti Down Beat -jazzlehden yleisö- ja kriitikkoäänestykset vuonna 1978.
Vinyylilevy
Kuntoluokitus
Lisäksi arvioinnissa käytetään apuna merkkejä – ja +, esimerkiksi M– on uudenveroinen, mutta kertaalleen kuunneltu levy.
Jaco Pastorius
Kuolema
Pastorius joutui sairaalaan, koska hänellä oli useita murtumia kasvoissa sekä vasemmassa kädessä ja vaurioita oikeassa silmässä, ja vajosi koomaan.
Kotojärvi (Iitti, Perä-Mankala)
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Heikkolanjoen valuma-alueeseen (14.125) se kuuluu. Järven vedenpinnan korkeus on 75,6 metriä mpy.
Norjan naisten jääpallomaajoukkue
Norja on voittanut kolmesti pronssia jääpallon naisten maailmanmestaruuskilpailuissa.
Historia
Norja pelasi ensimmäisen virallisen naisten jääpallomaaottelunsa Ruotsia vastaan 1982 Vänersborgissa, Ruotsissa. Norja hävisi ottelun 19–0. 2004 Suomessa järjestetyissä historian ensimmäisissä jääpallon naisten maailmanmestaruuskilpailuissa Norja sijoittui neljänneksi. Seuraavissa Yhdysvaltain MM-kilpailuissa 2006 Norja saavutti ensimmäisen mitalinsa jääpallon naisten MM-kilpailuissa voitettuaan pronssia.
Kris Newbury
Kris Newbury (s. 19. helmikuuta 1982 Brampton, Ontario, Kanada) on kanadalainen jääkiekkoilija, joka pelaa Washington Capitalsin farmiseurassa Hershey Bearsissa.
Ura
1. heinäkuuta 2013 Newbury kaupattiin Philadelphia Flyersiin, joka antoi vastineeksi puolustaja Danny Syvretin. Kaudella 2013–2014 Newbury lainattiin Philadelphian farmijoukkue Adirondack Phantomsista Hershey Bearsiin 12. maaliskuuta 2014.
Takaa-ajettu (televisiosarja)
Takaa-ajettu (The Fugitive) on yhdysvaltalainen QM Productionsin ja United Artists Televisionin tuottama televisiosarja, jota esitettiin alun perin ABC:llä vuodesta 1963 vuoteen 1967. Sarjaa tuotettiin neljän kauden eli 120 jakson verran. Lähes 50 vaihtuvan ohjaajan joukossa olivat Richard Donner, Ida Lupino, Sydney Pollack ja Mark Rydell. Kolme ensimmäistä kautta ovat mustavalkoisia, neljäs värillinen.
Elokuvaversio
Vuonna 1993 Takaa-ajetusta tehtiin samanniminen elokuvaversio, jonka pääosaa esitti Harrison Ford. Liittovaltion apulaissheriffi Samuel Gerardin roolia esittänyt Tommy Lee Jones sai roolisuorituksestaan parhaan miessivuosan Oscar-palkinnon.
Seitsemän raivoisaa gladiaattoria
Juoni
Gladiaattorit ja heihin liittyneet kyläläiset torjuvat Niceroten ensimmäisen hyökkäyksen. Tämä houkuttelee sankarit ulos kylästä, ottaa sen asukkaat panttivangeiksi ja pakottaa seitsikon antautumaan häpeällisesti. Gladiaattorit päättävät palata taistelemaan Niceroten joukkoja vastaan ja lopulta Han onnistuu tappamaan rosvopäällikön taikamiekallaan.
Bandiagaran piiri
thumb|200px|Bandiagaran piiri Malin kartalla. Bandiagaran piiri on paikallishallintoalue Malin Moptin alueella. Sen pinta-ala on 10 520 neliökilometriä. Asukkaita on 318 000 henkeä.
James Drury
thumb|James Drury [[Virginialainen|Virginialaisessa]] James Child Drury (18. huhtikuuta 1934 New York – 6. huhtikuuta 2020 Houston, Texas) oli yhdysvaltalainen näyttelijä, joka näytteli 1960-luvun lännensarjan Virginialaisen nimiroolissa Wyomingin Medicine Bow’ssa sijainneen Shiloh-nimisen suuren karjatilan virginialaista työnjohtajaa.
Drury syntyi New Yorkissa, missä hänen isänsä toimi New Yorkin yliopiston markkinoinnin professorina. Hän kasvoi New Yorkissa ja Oregonissa. Drury oli eronnut, ja hänellä on kaksi poikaa. Toinen heistä, Timothy Drury, on muusikko ja ollut mukana muun muassa The Eagles -yhtyeessä.
Juhannuksena 1971 Drurya kierrätettiin suomalaisilla juhannusjuhlilla Virginialaisen roolissa.
Musta-Ruhmas
Musta-Ruhmas on Kymenlaaksossa Kouvolan Jaalassa, kirkonkylän itäpuolella sijaitseva järvi.
Enrico Berlinguer
Nousu puolueen hierarkiassa
Vapauduttuaan 25. huhtikuuta, pääasiassa isänsä avustuksella, Berlinguer matkusti kesäkuussa Salernoon tapaamaan isäänsä, joka esitteli hänet ja Palmiro Togliattin toisilleen. Tästä tapaamisesta alkoi Berlinguerin varsinainen ura kommunistipuolueessa, aluksi sen nuorisojärjestön toimitsijana Roomassa. Berlinguer valittiin tammikuussa 1948 puolueen keskuskomitean jäseneksi ja seuraavana vuonna sen nuorisojärjestön (FGCI) kansalliseksi pääsihteeriksi, mitä virkaa hän hoiti joulukuuhun 1956.
Longo kuitenkin nimitti Berlinguerin puolueen viralliseksi edustajaksi Vietnamin matkalle 1966, kuten myös muihin tärkeisiin tehtäviin ulkomailla, joten vaikutti selvältä että Berlinguerin syrjään siirtyminen oli vain puoluejohdon taktikointia. Itse asiassa se antoi Berlinguerille suuremmat mahdollisuudet siihen kansainväliseen toimintaan, joka loi hänelle vankan perustan Longon lähes itsestään selvänä seuraajana. Sellaista tarvittiinkin pian, sillä 27. lokakuuta 1968 aivoverenvuoto lähetti Longon sairaalahoitoon, eikä hän koskaan toipunut täysin. Vuoden 1969 helmikuussa tästä syystä kokoontunut puolue valitsikin Berlinguerin varapääsihteeriksi, käytännössä hoitamaan niitä puoluejohtajan tehtäviä joita Longo ei sairautensa takia jaksanut hoitaa.
Jorma Elorinne
Laulaja Jippu eli Meri-Tuuli Elorinne on Jorma Elorinteen tytär. Vuoden Mies 1993 -kilpailun voittanut Villemarkus Elorinne on hänen poikansa.